CELEX: 62021TN0174
Language: el
Date: 2021-03-31 00:00:00
Title: Υπόθεση T-174/21: Προσφυγή της 31ης Μαρτίου 2021 — Agrofert κατά Κοινοβουλίου

31.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/34
            
         
      Προσφυγή της 31ης Μαρτίου 2021 — Agrofert κατά Κοινοβουλίου
      (Υπόθεση T-174/21)
      (2021/C 206/42)
      Γλώσσα διαδικασίας: η τσεχική
      
         Διάδικοι
      
      
         Προσφεύγουσα: Agrofert, a.s. (Πράγα, Τσεχική Δημοκρατία) (εκπρόσωπος: S. Sobolová, δικηγόρος)
      
         Καθού: Ευρωπαϊκό Κοινοβούλιο
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει την προσφυγή παραδεκτή και βάσιμη·
               
            
                  —
               
               
                  να ακυρώσει την απόφαση του Ευρωπαϊκού Κοινοβουλίου της 15ης Ιανουαρίου 2021, A (2019) 8551 C (D 300153), περί αρνήσεως παροχής στην προσφεύγουσα προσβάσεως στα έγγραφα τα οποία ζήτησε βάσει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής·
               
            
                  —
               
               
                  να καταδικάσει το καθού στα δικαστικά έξοδα·
               
            
                  —
               
               
                  να λάβει κάθε άλλο μέτρο που κρίνει αναγκαίο.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο ακυρώσεως, η προσφεύγουσα προβάλλει ότι το καθού δεν απέδειξε ότι συνέτρεχαν οι προϋποθέσεις αρνήσεως της παροχής προσβάσεως στα ζητηθέντα έγγραφα βάσει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής. Δεν συνέτρεχε ο προβληθείς από το καθού κίνδυνος προσβολής του σκοπού της έρευνας από τη γνωστοποίηση των ζητηθέντων εγγράφων. Το καθού δεν απέδειξε ότι, εν προκειμένω, η παροχή προσβάσεως στα έγγραφα αυτά, των οποίων το περιεχόμενο είναι ήδη εν μέρει διαθέσιμο στο κοινό, θα έθετε την εν λόγω έρευνα σε οιονδήποτε, και δη εύλογα προβλέψιμο, συγκεκριμένο και πραγματικό κίνδυνο.
               
            
                  2.
               
               
                  Με τον δεύτερο λόγο ακυρώσεως, η προσφεύγουσα προβάλλει, επίσης, ότι το καθού δεν έλαβε διόλου υπόψη το υπέρτερο δημόσιο συμφέρον γνωστοποιήσεως των ζητηθέντων εγγράφων, το οποίο στην περίπτωση αυτή συνίσταται στον σεβασμό των αξιών του κράτους δικαίου διά της διαφυλάξεως των θεμελιωδών δικαιωμάτων και ελευθεριών.